‪มีรูปลักษณ์หนึ่งที่เป็นที่นิยมมาก
‪ซึ่งคุณจะพบเห็นจนชินตา ‪ได้ตามสแนปแชตและอินสตาแกรม
‪หุ่นทรงโคคาโคล่า
‪รูปร่างเหมือนกีตาร์
‪ฉันคิดว่าหลายคนคิดว่า ‪หุ่นในอินสตาแกรมเป็นหุ่นนาฬิกาทราย
‪ส่วนฉันคิดว่ามันเหมือนทรงช้อนมากกว่า
‪และหุ่นนี้ก็มักจะจับคู่กับ ‪ใบหน้าลักษณะหนึ่งเป็นประจำ
‪ริมฝีปากหนา ตาจิ้งจอก
‪จมูกเรียวเล็ก
‪ประมาณไคลี เจนเนอร์และอะไรเทือกๆ นั้น
‪ฉันคิดจริงๆ ว่า ‪รูปลักษณ์ในอินสตาแกรมไม่ใช่ของจริง
‪ก็ขึ้นอยู่กับว่าคุณตีความคำว่าของจริงยังไง
‪มันก็จริงที่ว่า ‪บางใบหน้านั้นอาจมีการปรับแต่งมาบ้าง
‪ด้วยฟิลเตอร์ที่ตั้งไว้ หรือการใช้แอปอย่างเฟซทูน
‪ที่คุณสามารถปรับแต่งรูปตัวเองนิดๆ หน่อยๆ ได้
‪ปรับขนาด ทำให้เรียบ ‪และเปลี่ยนแม้แต่โครงสร้างใบหน้าคุณ
‪เราเห็นการปรับแต่งเล็กๆ น้อยๆ พวกนี้ ‪บนใบหน้าเราเอง
‪และก็มีคนจำนวนมากขึ้นเรื่อยๆ ‪ที่สามารถทำตามได้
‪และเริ่มเอาใบหน้านั้น ‪มาเป็นหน้าตัวเองในชีวิตจริง
‪ในช่วงสิบปีที่ผ่านมา ‪มีจำนวนการเสริมความงามเพิ่มขึ้นเกือบสองเท่า
‪มันปลอดภัยขึ้น ถูกขึ้น และซับซ้อนขึ้น
‪และผู้ที่เข้ารับการเสริมความงาม ‪ก็มีอายุน้อยลงและหลากหลายขึ้น
‪มันรู้สึกเหมือนเรากำลังก้าวไปสู่อนาคต
‪ที่ซึ่งเราสามารถ ‪เปลี่ยนแปลงรูปลักษณ์ได้อย่างสิ้นเชิง
‪แล้วมันเป็นเรื่องไม่ดีเหรอ
‪และศัลยกรรมพลาสติก ‪ได้เปลี่ยนมุมมองที่เรามองตัวเองไปหรือไม่
‪เมื่อฟื้นตัวเต็มที่แล้ว ‪คุณจะกลายเป็นคนใหม่โดยสมบูรณ์
‪(ภาพยนตร์สารคดีชุดของ NETFLIX)
‪ความอ่อนเยาว์กลับคืนอีกครั้ง ‪หลังฉีดยาที่แทบไม่เจ็บปวดหนึ่งเข็ม
‪แต่ไม่มีอะไรรับประกันได้ว่า ‪ทุกอย่างจะจบลงด้วยรอยยิ้ม
‪ฉันว่าพวกเขาควรเตรียมรับมือ ‪กับความเจ็บปวดเล็กๆ น้อยๆ
‪มันเป็นเรื่องของการทำให้ตัวเองดูดีที่สุด ‪ให้นานที่สุดเท่าที่ทำได้
‪ฉันไม่รู้สึกว่ามีความแตกต่าง ‪หน้าของฉันไม่เคยเปลี่ยนเลยนี่
‪(ศัลยกรรมพลาสติก)
‪สิ่งที่เราทำเพื่อให้ดูดีนั้นจัดแบ่งเป็นหลายประเภท
‪ทางหนึ่งคือสิ่งต่างๆ อย่างการอาบน้ำ
‪แต่งหน้า ย้อมสีผม
‪ซึ่งเรามองว่าเป็นเรื่องดีมานาน
‪เป็นการเสริมความงามตามธรรมชาติ
‪พอเราเริ่มพิจารณาการพูดถึงความงาม
‪การพูดถึงความงามก็คือการพูดถึงจริยธรรม
‪มันมีแต่เรื่องจริยธรรมทั้งนั้นค่ะ
‪อย่าง "คุณสมควรงดงามแล้ว คุณคู่ควร"
‪"อย่าปล่อยตัว คุณไม่ควรปล่อยเนื้อปล่อยตัว"
‪ทุกครั้งที่คุณอับอาย ถูกตำหนิ ‪ได้รับคำชมเชย ได้รับรางวัล
‪ก็เท่ากับคุณได้รับข้ออ้างทางจริยธรรม
‪ทีนี้มีอีกทางหนึ่งที่ทำให้เราดูดีนั่นคือ
‪สิ่งที่เสี่ยงกว่า เจ็บกว่า และถาวรกว่า
‪และผู้คนก็จะตัดสินวิพากษ์วิจารณ์มันเช่นกัน
‪อย่างเช่น เดอะสวอน ‪รายการเรียลลิตี้ปี 2004 ที่ดังกระหึ่มทั่วอเมริกา
‪รายการนี้รู้ดีว่ากำลังก้าวข้ามขีดจำกัด ‪ด้วยการเรียกตัวเองว่า…
‪การแข่งขันที่ผิดธรรมดาที่สุดเท่าที่เคยมีมา
‪ทีมศัลยแพทย์
‪รวมถึงทันตแพทย์เพื่อความงาม ‪นักบำบัด ครูฝึก และไลฟ์โค้ช
‪สลักเสลาคนที่เรียกตัวเองว่าลูกเป็ดขี้เหร่ ‪ให้กลายเป็นหงส์
‪จากนั้นก็ส่งพวกเขาแข่งกันเอง ‪ในการประกวดนางงามรอบสุดท้าย
‪ผู้ชมชื่นชอบรายการนี้มาก
‪มีคนเปิดดูหลายล้านคนในแต่ละสัปดาห์
‪แต่นักวิจารณ์กลับแสดง ‪ปฏิกิริยาขนพองสยองเกล้าแทบจะทุกคน
‪พวกเขาบอกว่ามันสยดสยอง ไร้สาระ ‪เจ็บปวด และน่ารังเกียจ
‪รายการนี้ถึงกับได้เป็นข่าว ‪ในช่วงไพร์มไทม์ของช่องซีเอ็นเอ็น
‪คุณไม่ได้ทำให้พวกเขาน่าเกลียด ‪และคุณไม่ได้ทำให้พวกเขาธรรมดาด้วยซ้ำ
‪ฉันหมายถึงคุณแต่งองค์ทรงเครื่องให้พวกเขา ‪คือแบบ... คุณทำหน้าอกให้พวกเขาด้วย
‪น่าเสียดายที่บางคน ‪มีปฏิกิริยาในทางลบกับรายการ
‪ซินดี้เป็นผู้เข้าแข่งขันในซีซั่นหนึ่ง
‪ฉันจะไล่จากด้านบนลงมาเลยนะคะ
‪ฉันยกคิ้วขึ้น
‪ผ่าตัดเสริมแก้ม เอาไขมันใต้ตาออกหน่อย
‪ฉันผ่าตัดไขมันกระพุ้งแก้ม ‪เหลาคาง แล้วก็กระชับหน้านิดหน่อย
‪เสริมหน้าอก และก็ผ่าตัดเก็บหน้าท้อง
‪ดูดไขมันต้นขาด้านใน
‪ฉันเริ่มคิดเรื่องศัลยกรรมพลาสติกมากขึ้น
‪หลังคลอดลูกคนที่สอง
‪ร่างกายฉันมีการเปลี่ยนแปลงขนานใหญ่
‪หลังจากฉันผ่านการให้นมลูก ‪หน้าอกฉันก็ผิดรูปไปมาก
‪ไม่ว่าจะออกกำลังกาย ‪ทำท่าครันช์และซิตอัพมากแค่ไหน
‪หน้าท้องหลังคลอดมันก็ไม่หายไป
‪แต่พวกเขาเป็นครอบครัวคนหนุ่มสาว ‪ที่ไม่มีเงินสำรองสำหรับศัลยกรรมเสริมความงาม
‪ตอนที่เดอะสวอนโฆษณารับสมัครคนทางวิทยุ
‪ตอนนั้นฉันรู้เลยว่าอย่างน้อยฉันต้องลอง
‪- และเธอไม่เสียใจเลย ‪- ฉันพอใจกับผลลัพธ์มากค่ะ
‪ฉันตะลึงไปเลย ฉันมีเอวคอดกิ่ว
‪ฉันไม่เคยมีเอวมาก่อนเลย
‪จมูกก็สวย วันนั้นฉันมีความสุขมากค่ะ ‪มันยอดไปเลย
‪หลังจากซีซั่นนั้นออกฉาย
‪ก็มีผู้หญิงกว่าครึ่งล้าน ‪สมัครร่วมรายการในซีซั่นถัดไป
‪มากกว่าประชากร ‪ในประเทศไอซ์แลนด์ตอนนั้นซะอีก
‪พวกเธอยินดีมาออกทีวีเพื่อทำศัลยกรรมพลาสติก
‪ในช่วงต้นยุค 2000 ‪มาตรฐานความสุดโต่งของเราก็เปลี่ยนไป
‪แต่สิ่งต่างๆ ที่ทำให้เราดูดี ‪ที่จริงค่อยๆ เปลี่ยนมาตลอด
‪ในเวลาเกือบร้อยปีนี้
‪สงครามโลกครั้งที่หนึ่ง ‪คือสิ่งที่มนุษยชาติไม่เคยเห็นมาก่อน
‪อาวุธยุทโธปกรณ์ทันสมัย รถถัง ปืนกล ‪แก๊สพิษที่ฆ่าคนไปหลายล้าน
‪ถล่มเมืองให้กลายเป็นซาก
‪และเหลือไว้เพียงยุคแห่งทหารที่บาดเจ็บ
‪หลายคนที่ใบหน้าเสียโฉม ‪จากสะเก็ดระเบิดและกระสุนปืน
‪ศัลยแพทย์ไม่เคยเห็นการบาดเจ็บแบบนี้มาก่อน
‪ดังนั้นจะแก้ไขใบหน้าให้ทหารผ่านศึก ‪ก็ต้องคิดริเริ่มสร้างสรรค์
‪สร้างจมูกโดยยืมกระดูกอ่อนจากซี่โครง
‪แก้ทรงกรามแตกด้วยชิ้นส่วนของกระดูกขา
‪และเติมแก้มที่มีรูโหว่ ‪ด้วยไขมันและเนื้อเยื่อของคนไข้เอง
‪ศัลยแพทย์ใช้เวลาหลายปี ‪ในการรักษาคนไข้คนเดิม
‪พยายามทำให้พวกเขาดูเหมือนตัวเองอีกครั้ง
‪และหากทำด้วยเนื้อหนังอย่างเดียวไม่สำเร็จ
‪พวกเขาก็จ้างศิลปินจริงๆ มาทำหน้ากากเทียม
‪งานของพวกเขาไม่ใช่แค่ทำให้ใช้งานได้เท่านั้น
‪แต่เป็นเรื่องของรูปทรง
‪หนึ่งในศัลยแพทย์สมัยสงครามโลกครั้งที่หนึ่ง
‪ซึ่งบางครั้งก็เป็นที่รู้จัก ‪ในฐานะบิดาแห่งศัลยกรรมความงาม
‪โจเซฟเคยเขียนไว้ว่า
‪"คนที่แค่อยากจะได้รูปลักษณ์ที่ปกติ
‪คาดหวังที่จะไม่สะดุดตา
‪ไม่ควรต้องทนทุกข์ทรมานจากความอัปลักษณ์"
‪เขาไม่ได้แค่รักษาคนที่บาดเจ็บ
‪โจเซฟเป็นชาวยิว ‪รวมไปถึงคนไข้หลายๆ คนของเขาด้วย
‪ซึ่งอยากให้โจเซฟลบ ‪เครื่องหมายแห่งชาติพันธุ์ออกไป
‪ทำให้พวกเขาไม่เป็นที่สะดุดตา
‪ในสังคมที่มองพวกเขาเป็นศัตรู
‪เขาช่วยทำให้ศัลยกรรมพลาสติก ‪เข้ามาเป็นหนึ่งในวิธีเสริมความงาม
‪ให้มันกลายเป็นสิ่งที่คุณทำ ‪เพื่อความงามล้วนๆ ก็ได้
‪ในช่วงกลางยุค 1920 ‪คนอเมริกันครึ่งค่อนประเทศไปดูหนังทุกสัปดาห์
‪และดาราดังมากมาย
‪ต่างเปลี่ยนแปลงปรับปรุงใบหน้าเพื่อขึ้นจอเงิน
‪เพราะใบหน้าคือสินค้าของพวกเขา
‪ถึงกับเป็นข่าวดังว่านักแสดงตลก ‪แฟนนี่ ไบรซ์ทำจมูกใหม่
‪และสุดหล่อ รูดอล์ฟ วาเลนติโน่ก็ปรับทรงหู
‪ในปี 1924
‪หนังสือพิมพ์ฉบับหนึ่งถึงกับจัด ‪การประกวดศัลยกรรมพลาสติกขึ้นเป็นครั้งแรก
‪ประกาศค้นหาหญิงสาว ‪ที่หน้าตาบ้านๆ ที่สุดในนิวยอร์ก
‪เพื่อที่จะได้เปลี่ยนความอับโชคของเธอ ‪เป็นความมั่งคั่ง
‪และหญิงสาวที่ชื่อแจ็กเกอลีน นาเกิล ‪คือผู้ชนะ และมันก็ได้ผลจริงๆ
‪เธอได้เซ็นสัญญาเล่นหนัง ‪และย้ายไปอยู่แคลิฟอร์เนีย
‪และในช่วงหลายสิบปีหลังจากนั้น
‪การทำศัลยกรรมพลาสติกก็ถูกลง ‪ปลอดภัยขึ้น และเข้าถึงได้ง่ายขึ้น
‪มีผู้ให้บริการมากขึ้น ‪มีผู้ให้บริการหลายประเภทมากขึ้น
‪มีหลากหลายราคา
‪มันกลายเป็นเหมือนบริการอื่นๆ ‪ที่มีหลายช่วงราคาให้คุณเลือก
‪อะไรคือความแตกต่าง ‪ระหว่างทำเป็นเรื่องธรรมดากับความสุดโต่ง
‪ระยะเวลาที่ใช้เหรอ
‪หรือขึ้นอยู่กับว่าคุณทำเองได้ที่บ้าน ‪หรือต้องให้ผู้เชี่ยวชาญมาทำให้
‪หรือขึ้นอยู่กับว่ามันเสี่ยงและเจ็บปวดแค่ไหน
‪โดยทั่วไปแล้ว เราหมายถึงสิ่งที่เราจะทำเอง ‪หรืออยากจะทำ
‪เสื้อในดันทรงถือว่าสุดโต่งไหม
‪แล้วการจัดฟันกับเลเซอร์กำจัดขนล่ะ
‪กำจัดไฝ สลายไขมัน ฉีดฟิลเลอร์ ฉีกโบท็อกซ์ล่ะ
‪เมื่อไม่นานมานี้เอง
‪ที่การฉีดโบท็อกซ์ถูกมองว่าเป็นเรื่องบ้าๆ ‪ที่มีแต่คนดังเพี้ยนๆ เท่านั้นที่ทำ
‪ถึงได้ฉีดยาพิษเข้าหน้าตัวเอง
‪ความคิดนั้นเปลี่ยนไปอย่างมากค่ะ
‪ฉันคิดว่าก่อนหน้า
‪ที่ฉันจะเป็นศัลยแพทย์พลาสติก ‪วงการนี้มีชื่อเสียงด้านลบมาก
‪แต่โดยรวมแล้ว ‪ฉันว่าตอนนี้มันมีความรู้สึกผิดน้อยลง
‪เป็นความลับน้อยลง
‪ก่อนจะมีลูก ฉันหุ่นดีค่ะ
‪ตอนช่วงอายุ 20 ปี ฉันรูปร่างดี
‪ตอนที่…
‪ฉันเอารูปต้นแบบให้หมอดู
‪มันก็คือรูปฉันเอง สมัยสาวๆ
‪ฉันเริ่มสังเกตเห็นความเปลี่ยนแปลง
‪ตาฉันมันดูหนัก ดูเหนื่อยล้า
‪แต่ว่าฉันไม่ได้รู้สึกแบบนั้น ฉันไม่ได้เหนื่อย
‪ฉันรู้สึกดีมาก แต่กลับดูเหนื่อย ‪ซึ่งฉันไม่ชอบใจเลย
‪ผมเป็นผู้ชายที่มีหน้าอกมาตั้งแต่เด็ก
‪พอผมโตขึ้น
‪ผมก็ผ่าตัดเต้านมทั้งสองข้าง
‪ซึ่งคือการผ่าเอาเนื้อเยื่อหน้าอก ‪และเนื้อเยื่อไขมันออก
‪ผมเชื่อว่าถ้าคุณดูดี
‪ทุกอย่างในชีวิตคุณก็จะราบรื่นขึ้น
‪ฉันชอบมองผู้หญิงที่เดินผ่านมา
‪และก็จะคิดว่า "ผู้หญิงคนนั้นสวยมากเลย"
‪และนั่นก็มักจะเป็นผู้หญิงที่มีหน้าอกใหญ่เสมอ
‪สิ่งที่ทำให้แต่ละคนดูดีจะแตกต่างกัน
‪มันขึ้นอยู่กับว่าคุณเป็นใคร ‪และคุณมาจากวัฒนธรรมแบบไหน
‪หลายแห่ง ศัลยกรรมพลาสติกเป็นเรื่องธรรมดา
‪เป็นพิธีกรรมเปลี่ยนผ่าน
‪อย่างเช่นที่เกาหลีใต้
‪ที่หนึ่งในสามของผู้หญิงวัย 20 ‪เคยผ่านการทำศัลยกรรม
‪และมันมีชื่อเรียกเฉพาะ
‪สำหรับการทำศัลยกรรมเพื่อเพิ่มโอกาสหางาน
‪หรือในบราซิล
‪มีสิ่งที่เรียกว่าสิทธิความงาม
‪และมันพูดถึงคุณนายที่หน้าตาไม่ต่างจากคนรับใช้
‪ก็สมควรได้รับสิทธินั้น
‪และส่วนหนึ่งมันเกิดขึ้น ‪เพราะผู้ชายคนนี้ อีโว พิทังกี
‪ศัลยแพทย์ชื่อดังระดับโลก ‪ในหมู่คนรวยและคนมีชื่อเสียง
‪ช่างเป็นอาชีพที่มั่งคั่ง ‪เขาร่ำรวยจนซื้อเกาะส่วนตัวได้
‪แต่เขายังทำการผ่าตัดให้คนยากจนฟรีๆ ด้วย
‪จนทำให้เขาได้สมญานามว่า ‪"โป๊ปแห่งวงการศัลยกรรมพลาสติก"
‪และกลายมาเป็นฮีโร่แห่งชาติ
‪ภาพนี้เขาอยู่ในงานเทศกาลคาร์นิวัลปี 1999
‪ซึ่งคลาคล่ำไปด้วยแดนเซอร์
‪โดดเด่นอยู่บนรถแห่ตระการตาส่วนตัว
‪พิทังกีเป็นผู้ริเริ่ม
‪เขาพัฒนาเทคนิคการผ่าตัดเก็บหน้าท้อง ‪ที่ซ่อนแผลเป็นไว้ใต้ขอบกางเกงใน
‪การดึงหน้าที่ทำให้มีแผลเล็กลง
‪และพัฒนาการเสริมกระชับก้นสไตล์บราซิล
‪การเสริมกระชับก้นสไตล์บราซิล ‪เป็นการดูดไขมันจากส่วนอื่นในร่างกาย
‪ส่วนมากจะเป็นต้นขาและหน้าท้อง
‪จากนั้นก็ฉีดเข้าไปที่ก้น
‪ย้อนกลับไปยุค 80 ‪หนังสือเพลย์บอยบราซิลได้ตีพิมพ์บทความ
‪โดยเรียกบั้นท้ายว่าความใฝ่ฝันประจำชาติ
‪และหลายสิบปีก่อนหน้านั้น
‪มิสบราซิลปี 1954 ผู้เข้าประกวด ‪นางงามจักรวาล มาร์ธา โรคา
‪มีส่วนเว้าส่วนโค้งมากกว่าสาวๆ คนอื่นบนเวทีนั้น
‪มิสบราซิลคือสาวงามตัวเต็งที่จะเข้าสู่รอบท้ายๆ
‪เธอแพ้
‪ได้แก่มิสอเมริกา
‪เพราะกรรมการบอกว่าสะโพกเธอใหญ่เกินไป
‪ฉันจำสมัยที่ผู้หญิงผิวขาวกลัวจะมีก้นใหญ่ได้
‪เหมือนฉันได้เป็นส่วนหนึ่งในประวัติศาสตร์นั้น
‪เป็นส่วนหนึ่งของเพลงชื่อกระฉ่อน ‪ของเซอร์มิกซ์อะล็อต
‪ฉันชอบก้นใหญ่ๆ และฉันโกหกไม่ได้
‪ละครสั้นตอนเปิดเพลงนั่น ‪ถ่ายทอดออกมาได้เป๊ะเลยค่ะ
‪พระเจ้าช่วย เบ็คกี้ ดูก้นเธอสิ
‪และสิ่งที่ช่วยโหมให้มัน ‪กลายเป็นกระแสหลักคือคิม คาร์เดเชียน
‪และบรรดาน้องสาวเธอ ‪ที่ค่อยๆ ตามรอยเธอทีละคนๆ
‪และการเสริมก้นสไตล์บราซิล ‪ก็กลายเป็นศัลยกรรมที่โตไวที่สุดในตอนนี้
‪ความหลงใหลก้นใหญ่สไตล์บราซิล ‪แพร่หลายไปทั่วโลก
‪แต่ถ้าคุณอ่านบทความเรื่องนี้ในเพลย์บอย
‪คุณจะเจอเรื่องราวด้านมืดของมัน
‪นักสังคมวิทยาอ้างว่าอุดมคติ ‪ที่เห็นว่าความงามคือมีส่วนเว้าส่วนโค้ง
‪อาจย้อนกลับไปได้ถึงทาสหญิงชาวแอฟริกัน
‪ที่ให้กำเนิดลูกแก่นายทาสผิวขาว
‪ส่งผลให้มีการทดลองสร้างความงาม ‪ทางพันธุกรรมที่เลี่ยงจุดเด่นความเป็นแอฟริกา
‪พูดอีกอย่างก็คือ
‪สร้างก้นของหญิงผิวดำ
‪บนเรือนร่างของคนขาว
‪ความหลงใหลก้นใหญ่เป็นรสนิยมเฉพาะคน
‪และมันทำให้ตอนนี้ ‪ผู้หญิงผิวดำที่ไม่มีรูปร่างแบบนั้น
‪ถูกมองว่าเป็นคนดำน้อยลง
‪หรือเป็นสาวผิวดำที่ไม่ค่อยน่าดึงดูด
‪อวยพรให้ฉันด้วยนะ
‪บางครั้งฉันก็เห็นแฟนฉัน ‪เลื่อนดูรูปในโซเชียลมีเดีย
‪และรูปสาวๆ ประเภทที่เขาชอบกดไลก์
‪ก็ไม่เหมือนฉันหรือไม่เหมือนหุ่นฉันเลยค่ะ
‪และฉันก็รู้สึกว่า "นี่เป็นโอกาส ‪ที่ฉันจะได้ทำศัลยกรรม"
‪"ทำไมไม่แก้ไขสิ่งที่ฉันไม่ชอบล่ะ"
‪ฉันเพิ่งผ่าตัดเสร็จละ ทุกคน
‪ต้องเจ็บนิดหน่อยอยู่แล้ว ถ้าไม่เจ็บ...
‪อย่างที่รู้ อะไรคือความงาม
‪ถ้าไม่เจ็บตัวจะงามได้ยังไง
‪และก็มีใบหน้าประจำอินสตาแกรม
‪ซึ่งก็เป็นเครื่องหน้าที่ ‪หยิบยืมมาจากหลากหลายชาติพันธุ์
‪ดวงตาเฉี่ยวแบบจิ้งจอก และริมฝีปากหนาอิ่ม
‪ถูกล้อเลียนในการ์ตูนเหยียดสีผิวมาหลายศตวรรษ
‪แต่ตอนนี้ผู้คนกลับยอมจ่ายเงินเพื่อให้มีแบบนี้
‪โดยใช้ไหมละลายดึงหางตาไปทางขมับ
‪และฉีดฟิลเลอร์สองสามเข็มเพื่อให้ปากอิ่มเด้ง
‪เมื่อมีคนมากขึ้นที่ทำตามรูปร่างแบบนี้ได้
‪รูปร่างที่ได้รับอิทธิพลรุนแรงมาจากเทคโนโลยี
‪จากโซเชียลมีเดียและสื่อบันเทิง
‪ก็จะเกิดความคาดหวังว่า ‪คุณควรมีรูปร่างหน้าตายังไง
‪เพราะตอนนี้เรารู้แล้วว่าเราสามารถมี ‪รูปลักษณ์ยังไง โดยดูจากตัวเลือก
‪ซึ่งมีน้อยลงเรื่อยๆ
‪ตัวเลือกที่ว่ายิ่งน้อยลงทุกที
‪รูปแบบปกติจะมีน้อยลงและไปในทางเดียวกัน
‪และนี่เป็นเรื่องใหม่ เราไม่เคยมีแบบนี้มาก่อน
‪ยกตัวอย่างเช่น ขนตามร่างกาย
‪ถ้าคุณย้อนอดีตไปอยู่แถบตะวันตก ‪คุณจะพบว่ามันเป็นปกติของสังคมมากกว่าตอนนี้
‪บางคนก็กำจัดขนตามร่างกาย บางคนก็ไม่
‪โซเฟีย ลอเรน ต้นแบบสาวงามแห่งยุค ‪เลือกที่จะอวดขนบ่อยๆ
‪แต่แล้วความเกลี้ยงเกลาก็กลายเป็นมาตรฐาน
‪เราทำให้ร่างกายไร้ขนเป็นเรื่องปกติ ‪และเราทำแบบนั้นกันทั่วโลก
‪เราหลงลืมไปว่ามันคือการเสริมสวย ‪มันคือกลอุบาย
‪มันคือวงจรสะท้อนกลับ
‪เราเลือกที่จะยอมรับความงามในอุดมคติ
‪ซึ่งช่วยให้อุดมคตินั้นยิ่งแข็งแกร่งขึ้น
‪และขยับให้เป้าหมายในการที่จะดูสมบูรณ์แบบ ‪ยิ่งห่างไกลออกไป
‪ตอนเด็กๆ ฉันหมกมุ่น ‪กับนางฟ้าวิกตอเรียส์ซีเคร็ตมากค่ะ
‪แบบ "ว้าว ดูผู้หญิงพวกนี้สิ"
‪มันเป็นแบบ "บึ้มบ้ำ" ‪และฉันอยากมีรูปร่างแบบนั้น
‪ฉันก็เลยเครียดเอาแต่สงสัยว่า ‪ถ้าไม่เคยมีวิกตอเรียส์ซีเคร็ต
‪ถ้าฉันไม่เคยดูแฟชั่นโชว์พวกนั้น
‪ฉันจะยังหมกมุ่นกับนมอยู่ไหม
‪ฉันจะอยากเสริมหน้าอกไหม
‪ตอนนี้ความงามในอุดมคติของเรา ‪ถูกศัลยกรรมพลาสติกหล่อหลอม
‪ซึ่งนั่นแปลว่าถ้าไม่ทำศัลยกรรม ‪ก็ยิ่งยากจะงามตามอุดมคติ
‪สิ่งที่เคยสุดโต่งกลายเป็นเรื่องทั่วไป
‪และเมื่อถึงจุดหนึ่ง สิ่งที่เคยเป็น ‪เรื่องทั่วไปก็จะกลายเป็นเรื่องจำเป็น
‪แต่มันก็เหมือนอย่างอื่นน่ะค่ะ
‪ถ้าทุกคนย้อมสีผม
‪แต่คุณกลับปล่อยให้ผมหงอกตอนมีอายุ ‪คุณจะถือเป็นคนนอกไหม
‪ใช่
‪และแทบทุกคนคงจะบอกว่า
‪การย้อมสีผมนั้นสุดโต่งน้อยกว่าทำศัลยกรรม
‪โดยเฉพาะการเสริมกระชับก้น
‪มันมีความเสี่ยงที่จะฉีดไขมันผิดที่
‪และปล่อยไขมันเข้าสู่กระแสเลือด ‪ทำให้มันเกาะตัวกัน
‪และอุดตันหลอดเลือดแดงในสมองหรือปอด
‪ซึ่งจะนำไปสู่การติดเชื้อ ‪หลอดเลือดสมองแตก หรือเสียชีวิตได้
‪มันมีจุดที่แปลกอยู่นะคะ
‪เมื่อเราทำเรื่องที่อันตรายและเสี่ยงมาก
‪แต่ยังมองว่ามันเป็นประโยชน์กับตัวเรา
‪มันคือของต้องห้าม ‪แต่มันก็ยังมอบความสุขให้ด้วย
‪นักวิจัยพยายามประเมินข้อดี ‪ของการทำศัลยกรรมพลาสติก
‪และผลลัพธ์ก็ออกมาไม่ชัดเจน
‪แต่ผลการวิจัยที่ดีที่สุดชิ้นหนึ่ง
‪พบว่า โดยรวมแล้ว ‪มันดูจะช่วยเพิ่มคุณภาพชีวิตได้
‪มากน้อยแค่ไหนขึ้นอยู่กับผลการทำศัลยกรรม
‪การทำศัลยกรรมพลาสติกทำให้บางคน
‪มีตัวตนในโลกนี้ง่ายขึ้นอีกนิด
‪สำหรับบางคน การทำศัลยกรรม ‪เป็นวิธียืนยันอัตลักษณ์ทางเพศได้
‪ฉันกรอโหนกคิ้ว แก้คิ้วตก
‪ทำจมูก แล้วก็ทำคางด้วยค่ะ
‪การผ่าตัดช่วยให้คุณเป็นผู้หญิงขึ้น ‪และได้เป็นผู้หญิงในแบบที่อยากเป็น แต่ว่ามัน...
‪มันช่วยมากกว่านั้นเยอะค่ะ
‪ยิ่งฉันดูเหมือนผู้หญิงแท้มากเท่าไร
‪ฉันก็ยิ่งเดินตามถนนได้ปลอดภัยมากขึ้น
‪หรือแค่ได้ใช้ชีวิตปกติ
‪เราต้องเลิกคิดเรื่องคุณค่าในตัวเอง
‪และความมั่นใจในตัวเองว่าเป็น ‪อำนาจเบ็ดเสร็จในอุดมคติ
‪ฉันมักจะพูดเสมอว่าฉันทำธุรกิจนี้ ‪ไม่ใช่เพื่อทำให้คนดูดีขึ้น
‪ฉันทำธุรกิจนี้เพื่อทำให้คนรู้สึกดีขึ้น
‪ฉันกล้าออกไปข้างนอกมากขึ้น ‪กล้าไปเจอคนใหม่ๆ
‪ฉันคิดว่าฉันมีเพื่อนมากขึ้นนะคะ
‪และนั่นเกิดขึ้นได้เพราะฉันรู้สึกดีกับตัวเองมากขึ้น
‪รู้สึกแข็งแกร่งขึ้น
‪มันให้ความรู้สึกเป็นอิสระมาก เพราะฉันรู้ว่า
‪มันจะดีขึ้นในทุกๆ วัน
‪และฉันจะมั่นใจขึ้นกว่าเดิมเป็นพันๆ เท่า
‪มันทำให้ฉันมั่นใจมากขึ้นในทุกแง่มุมของชีวิต
‪สำหรับแต่ละคนแล้ว ศัลยกรรมพลาสติก ‪อาจจะเป็นการกดขี่และเสริมอำนาจ
‪สำหรับบางกลุ่มคนแล้ว
‪คิดว่ามันเป็นสิ่งที่ดีที่มนุษย์นิยมทำกัน
‪ในอุดมคติแล้วเราควรจะได้อยู่ในโลก
‪ที่เราไม่ต้องเฉือนร่างกายตัวเอง ‪เพื่อให้เป็นตัวเราที่ดีที่สุด
‪สำหรับลูกสาวฉัน
‪ฉันไม่รู้จะบอกลูกยังไงว่าวันนี้ฉันจะไปไหน
‪เพราะฉันไม่รู้ด้วยซ้ำว่าจะอธิบายยังไง
‪โดยที่ไม่ต้องบอกว่า ‪"ใช่ นมแม่เป็นของปลอม แม่เสริมหน้าอกมา"
‪ฉันจะอธิบายให้เธอฟังยังไงล่ะเนี่ย
‪และฉันไม่อยาก...
‪เพาะความคิดที่ว่า ‪"นมใหญ่ถึงจะสวย" ให้ลูกด้วย
‪เพราะเธอจะจดจำไว้แน่นอนว่า
‪"พอฉันโตขึ้น แล้วนมไม่ใหญ่เท่าของแม่
‪ฉันจะต้องไปทำให้เหมือน"
‪ฉันหมายถึงว่าถ้าเราสามารถมีนมเหี่ยว ‪นมยาน นมที่กำลังให้นมลูก
‪ตามป้ายโฆษณาทุกป้ายรถเมล์
‪ในไม่นาน เราก็จะเลิกคิดว่านมปกติ
‪คือนมที่กลมดิ๊กไม่มีที่ติ
‪เราต้องพูดถึงเรื่อง
‪ข้อดีและข้อเสียของศัลยกรรมพลาสติกให้น้อยลง
‪และพูดมากขึ้นถึงความหมาย ‪ของการเป็นคนในรูปร่างที่ไม่ใช่พิมพ์นิยม
‪พูดประเด็นว่าทำไมความอยากสวย ‪ถึงสำคัญจนเราคิดทำศัลยกรรมตั้งแต่แรก
‪คำบรรยายโดย นันทพร อนุชิตดัสกร